	קורס טכנולוגיות למידה – ד״ר איל בלן
מדריך לסטודנטים: רישום נוכחות עם QR
בתחילת השיעור יוקרן קוד QR. סורקים אותו בטלפון, והנוכחות נרשמת תוך כמה שניות.


קורס טכנולוגיות למידה
בקורס הזה העבודה המעשית מתקיימת במרחבים רבים ושונים, ולא תמיד בכיתה אחת. לכן הנוכחות נרשמת בסריקת קוד QR במקום שבו אתם נמצאים, ולא בדף נוכחות.
	נוכחות חובה: 80% מהמפגשים בקורס
מותר להיעדר עד 20% מהמפגשים. מכסה זו כוללת כל היעדרות, גם אירועים משפחתיים וגם ימי מחלה, ולכן כדאי לשמור אותה למקרים שבאמת צריך.


מה צריך
1. טלפון אישי עם מצלמה וחיבור לאינטרנט.
1. שם משתמש וסיסמה למודל של המוסד.
1. טיפ: התחברו למודל בדפדפן של הטלפון לפני השיעור. כך בכיתה רק סורקים.
איך נרשמים
1. פותחים את מצלמת הטלפון ומכוונים לקוד שעל המסך. לוחצים על הקישור שמופיע.
1. אם מודל מבקש, מתחברים עם שם המשתמש והסיסמה שלכם.
1. מופיעה הודעה שהנוכחות נרשמה. זה הכול.

	1
סורקים את הקוד
במצלמת הטלפון
	←
	2
מתחברים למודל
רק אם עוד לא מחוברים
	←
	3
מקבלים אישור
הנוכחות שלך נרשמה בהצלחה


לא קיבלתם הודעת אישור? הנוכחות לא נרשמה. סרקו שוב או עיינו בשאלות הנפוצות.


שאלות נפוצות

	תקלה
	מה עושים

	הודעה שהמפגש לא פתוח
	הרישום אפשרי רק בשעת השיעור. נסו שוב כשהוא מתחיל.

	הקוד "פג תוקף"
	הקוד מתחלף כל כמה שניות. סרקו שוב את הקוד שמוצג עכשיו.

	אין לי טלפון או אינטרנט
	פנו למרצה בסוף השיעור, והוא ירשום אתכם ידנית.



	חשוב: סרקו רק מהטלפון האישי. אם תתחברו בטלפון של חבר, החשבון שלכם יישאר מחובר אצלו.

